รัฐบาลไทย-ข่าวทำเนียบรัฐบาล-สรรพสามิตจับสินค้าผิดกฎหมายสรรพสามิตในเขตพื้นที่พังงา และผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 10 - 16 มกราคม 2563 พบการกระทำผิด จำนวน 877
วันศุกร์ที่ 17 มกราคม 2563
สรรพสามิตจับสินค้าผิดกฎหมายสรรพสามิตในเขตพื้นที่พังงา และผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 10 - 16 มกราคม 2563 พบการกระทําผิด จํานวน 877
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
สรรพสามิตจับสินค้าผิดกฎหมายสรรพสามิตในเขตพื้นที่พังงา และผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 10 - 16 มกราคม 2563 พบการกระทําผิด จํานวน 877 คดี คิดเป็นเงินค่าปรับ 11.84 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายวิวัฒน์ เขาสกุล รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
จากผลการตรวจค้นและจับกุมผู้กระทําผิดตามพระราชบัญญัติภาษีสรรพสามิต พ.ศ. 2560 เมื่อวันที่ 14 มกราคม 2563 ภายใต้การนําของนายกฤติพงษ์ เวชนุเคราะห์ สรรพสามิตพื้นที่พังงา ทําการจับกุมในคดีตามพระราชบัญญัติภาษีสรรพสามิต พ.ศ.2560 มาตรา 204(1) ในข้อหามีไว้เพื่อขายซึ่งสินค้าที่เป็นสินค้าที่มิได้เสียภาษี (ยาสูบ) ณ บ้านเลขที่ 18 และ 18/1 หมู่ที่ 7 ตําบลโคกกลอย อําเภอตะกั่วทุ่ง จังหวัดพังงา โดยมีรายละเอียด ดังนี้
ของกลางเป็นยาสูบชนิดบุหรี่ซิกาแรต ตรา Blue Range ชนิดซอง สีเขียวและซองสีแดง จํานวนของกลาง 74,327 ซอง ขนาดบรรจุซองละ 20 มวน รวมมูลค่าสินค้าทั้งสิ้น 5,946,160 บาท คิดเป็นค่าภาษีสรรพสามิต ทั้งสิ้นเป็นเงิน 4,162,312 บาท ประมาณการค่าปรับ 62,434,680 บาท และได้ดําเนินการส่งพนักงานสอบสวนสถานีตํารวจภูธรตําบลโคกกลอย อําเภอตะกั่วทุ่ง จังหวัดพังงา ดําเนินคดีต่อไป
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 10 - 16 มกราคม 2563) พบว่ามีการกระทําผิด จํานวน 877 คดี คิดเป็นเงินค่าปรับ 11.84 ล้านบาท โดยแยกเป็น สุรา จํานวน 547 คดี ค่าปรับ 4.84 ล้านบาท ยาสูบ จํานวน 257 คดี ค่าปรับ 5.43 ล้านบาท ไพ่ จํานวน 19 คดี ค่าปรับ 0.23 ล้านบาท น้ํามันและผลิตภัณฑ์น้ํามัน จํานวน 34 คดี ค่าปรับ 0.37 ล้านบาท น้ําหอม จํานวน 2 คดี ค่าปรับ 0.02 ล้านบาท รถจักรยานยนต์ จํานวน 8 คดี ค่าปรับ จํานวน 0.45 ล้านบาท และสินค้าอื่น ๆ จํานวน 10 คดี ค่าปรับ 0.50 ล้านบาท โดยมีของกลางแยกเป็นน้ําสุรา จํานวน 2,998.175 ลิตร ยาสูบ จํานวน 82,576 ซอง ไพ่ จํานวน 1,033 สํารับ น้ํามันและผลิตภัณฑ์น้ํามัน จํานวน 70,455.000 ลิตร น้ําหอม จํานวน 460 ขวด รถจักรยานยนต์ จํานวน 12 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 16 มกราคม 2563 พบว่ามีการกระทําผิด จํานวน 10,700 คดี คิดเป็นเงินค่าปรับ 166.13 ล้านบาท โดยแยกเป็น สุรา จํานวน 5,875 คดี ค่าปรับ 52.97 ล้านบาท ยาสูบ จํานวน 3,337 คดี ค่าปรับ 78.94 ล้านบาท ไพ่ จํานวน 195 คดี ค่าปรับ 1.98 ล้านบาท น้ํามันและผลิตภัณฑ์น้ํามัน จํานวน 437 คดี ค่าปรับ 7.86 ล้านบาท น้ําหอม จํานวน 23 คดี ค่าปรับ 0.73 ล้านบาท รถจักรยานยนต์ จํานวน 647 คดี ค่าปรับ จํานวน 11.94 ล้านบาท และสินค้าอื่น ๆ จํานวน 186 คดี ค่าปรับ 11.71 ล้านบาท โดยมีของกลางแยกเป็นน้ําสุรา จํานวน 120,851.021 ลิตร ยาสูบ จํานวน 196,805 ซอง ไพ่ จํานวน 15,326 สํารับ น้ํามันและผลิตภัณฑ์น้ํามัน จํานวน 541,313.000 ลิตร น้ําหอม จํานวน 5,694 ขวด รถจักรยานยนต์ จํานวน 731 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778